CELEX: 42012D0494
Language: lt
Date: 1332460800000
Title: 2012/494/ES: 2012 m. kovo 23 d. Taryboje posėdžiavusių valstybių narių vyriausybių atstovų sprendimas, kuriuo suteikiami įgaliojimai pradėti derybas dėl tarptautinio susitarimo dėl ES ir LAKR fondo kaip tarptautinės organizacijos sukūrimo

6.9.2012   
            
            
               LT
            
            
               Europos Sąjungos oficialusis leidinys
            
            
               L 240/2
            
         TARYBOJE POSĖDŽIAVUSIŲ VALSTYBIŲ NARIŲ VYRIAUSYBIŲ ATSTOVŲ SPRENDIMAS
   2012 m. kovo 23 d.
   kuriuo suteikiami įgaliojimai pradėti derybas dėl tarptautinio susitarimo dėl ES ir LAKR fondo kaip tarptautinės organizacijos sukūrimo
   (2012/494/ES)
   TARYBOJE POSĖDŽIAVĘ VALSTYBIŲ NARIŲ VYRIAUSYBIŲ ATSTOVAI,
   atsižvelgdami į Europos Komisijos rekomendaciją,
   kadangi:
   
               (1)
            
            
               turėtų būti pradėtos derybos siekiant sudaryti Europos Sąjungos bei jos valstybių narių ir Lotynų Amerikos ir Karibų regiono šalių tarptautinį susitarimą dėl ES ir LAKR fondo kaip tarptautinės organizacijos sukūrimo (toliau – Susitarimas);
            
         
               (2)
            
            
               Tarybos sprendimu Komisijai turėtų būti suteikti įgaliojimai vesti derybas dėl Susitarimo nuostatų, kurios priklauso Europos Sąjungos kompetencijai;
            
         
               (3)
            
            
               Komisijai taip pat turėtų būti suteikti įgaliojimai valstybių narių vardu vesti derybas dėl Susitarimo nuostatų, kurios priklauso valstybių narių kompetencijai,
            
         PRIĖMĖ ŠĮ SPRENDIMĄ:
   1 straipsnis
   Komisijai suteikiami įgaliojimai pradėti derybas dėl Europos Sąjungos bei jos valstybių narių ir Lotynų Amerikos ir Karibų regiono šalių tarptautinio susitarimo dėl ES ir LAKR fondo kaip tarptautinės organizacijos sukūrimo (toliau – Susitarimas).
   2 straipsnis
   1.   Komisijai suteikiami įgaliojimai Europos Sąjungos valstybių narių vardu vesti derybas dėl Susitarimo nuostatų, kurios priklauso valstybių narių kompetencijai.
   2.   Kartu su Komisija derybose taip pat gali dalyvauti rotacijos tvarka Tarybai pirmininkaujančios valstybės narės atstovas.
   3 straipsnis
   Derybos vedamos remiantis derybiniais nurodymais, išdėstytais 2012 m. kovo 23 d. Tarybos sprendimo 2012/493/ES, kuriuo suteikiami įgaliojimai pradėti derybas dėl tarptautinio susitarimo dėl ES ir LAKR fondo kaip tarptautinės organizacijos sukūrimo (1), priedėlyje.
   4 straipsnis
   Derybos vedamos konsultuojantis su Lotynų Amerikos darbo grupe (COLAT/AMLAT); su ja visapusiškai konsultuojamasi prieš kiekvieną derybų etapą dėl siūlomų derybinių krypčių ir po kiekvieno susitikimo jai pranešama apie derybų pažangą.
   5 straipsnis
   Šis sprendimas skirtas Komisijai.
   
      Priimta Briuselyje 2012 m. kovo 23 d.
      
         
            Taryboje posėdžiavusių valstybių narių Vyriausybių atstovų vardu
         
         
            Pirmininkė
         
         C. ASHTON
      
   
   
      (1)  Žr. šio Oficialiojo leidinio p. 1